Source: https://www.juridice.ro/437205/intrebare-preliminara-cu-privire-la-serviciul-de-incarcare-si-descarcare-a-unei-nave.html
Timestamp: 2019-05-20 06:38:19+00:00
Document Index: 10704599

Matched Legal Cases: ['Articolul 148', 'articolul 148', 'Articolul 148', 'articolul 148', 'Articolul 148', 'articolul 148', 'Articolul 148', 'articolul 148', 'articolul 148', 'articolul 294', 'Articolul 294']

JURIDICE.ro » Întrebare preliminară cu privire la serviciul de încărcare și descărcare a unei nave. UPDATE: hotărârea CJUE (poate fi scutit de TVA)
05 mai 2017: Curtea declară:
1) Articolul 148 litera (d) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că serviciile de ridicare a încărcăturii pe ori către o navă sau de pe aceasta reprezintă servicii pentru satisfacerea nevoilor directe ale încărcăturilor navelor prevăzute la articolul 148 litera (a) din această directivă.
2) Articolul 148 litera (d) din Directiva 2006/112 trebuie interpretat în sensul că, pe de o parte, pot fi scutite nu numai prestațiile care privesc realizarea unei ridicări a încărcăturii la bordul sau de pe o navă prevăzută la articolul 148 litera (a) din această directivă care intervin în etapa finală de comercializare a unui astfel de serviciu, ci și prestațiile realizate într‑o etapă anterioară, precum o prestație furnizată de un subantreprenor unui operator economic care o refacturează ulterior unei întreprinderi de expediție sau unei întreprinderi de transport și, pe de altă parte, pot de asemenea să fie scutite prestațiile de ridicare a încărcăturii furnizate deținătorului încărcăturii, precum exportatorul sau importatorul acesteia. (s.n. – M.M.-B.)
9 decembrie 2016: Avocatul general propune următoarea soluție:
„Articolul 148 litera (d) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că noțiunea de prestare de servicii pentru satisfacerea nevoilor directe ale navelor prevăzute la articolul 148 litera (a) din această directivă sau ale încărcăturilor lor cuprinde serviciile de ridicare a încărcăturii la bordul navei sau de la bordul acesteia.
Articolul 148 litera (d) din Directiva TVA trebuie interpretat în sensul că scutirea prevăzută de această dispoziție cuprinde serviciile de ridicare a încărcăturii la bordul navei sau de la bordul acesteia, atunci când aceste servicii sunt furnizate de un subantreprenor care acționează în numele unui operator economic care el însuși nu este legat de armator, ci de un expeditor, transportator sau comisionar de transport sau de deținătorul încărcăturii în cauză.” (s.n. – M. M. – B.)
6 aprilie 2016: Judecătorul finlandez se întreabă cu privire la serviciul de încărcare și descărcare a unei nave. (C-33/16 A Oy)
2. încărcarea și descărcarea unei nave
3. posibilitatea ca această acțiune să reprezinte servicii care servesc satisfacerii nevoilor directe ale încărcăturii navelor maritime prevăzute la articolul 148 litera (a) din directiva TVA
4. jurisprudență a Curții care a stabilit că scutirea nu putea fi extinsă și asupra serviciilor prestate într-o etapă comercială precedentă
5. necesitatea de a afla dacă o anumită dispoziție din directivă se aplică în cauza pendinte atunci când serviciul prestat de un subantreprenor al A Oy în prima etapă comercială include o prestare care este în legătură directă materială cu încărcătura, iar A Oy o refacturează societății de expediție sau celei de transport
6. faptul că instanța de la Luxembourg a stabilit deja că scutirea prevăzută la articolul respectiv din directă se aplica numai prestărilor de servicii realizate în beneficiul direct al armatorului, și necesitatea de a afla dacă această scutire nu se poate aplica atunci când serviciul este prestat în beneficiul titularului dreptului de dispoziție asupra încărcăturii, de exemplu în beneficiul exportatorului sau al importatorului mărfii respective
7. cauza de la nivel național este una în recurs.
1. articolul 148 literele (d) și (a) din Directiva 2006/112/CE.
(d) prestarea de servicii altele decât cele prevăzute la litera (c), pentru satisfacerea nevoilor directe ale navelor prevăzute la litera (a) sau a încărcăturilor lor;
2. paragraful 24 din Hotărârea Elmeka, cauzele conexate C-181/04-C-183/04
Corespondențe pentru România: articolul 294 alineatul (1) litera (h) punctul (3) din Legea nr. 227/2015 privind Codul fiscal, modificată și completată de Ordonanța de urgență nr. 41/2015, Ordonanța de urgență nr. 57/2015, Ordonanța de urgență nr. 50/2015, Legea nr. 358/2015 și Ordonanța de urgență nr. 8/2016
Articolul 294 (extras)
Aflaţi mai mult despre Adina Mihalache, C-33/16, Directiva 2006/112/CE, Elmeka, fiscalitate, încărcarea și descărcarea unei nave, Mihaela Mazilu-Babel, scutire TVA, Taxa pe valoare adaugata